পাবনা : পাবনার ভাঙ্গুড়া উপজেলায় চরমপন্থীরা আবদুল আজিজ সরকার (৩৫) নামে এক ব্যক্তিকে কুপিয়ে হত্যা করেছে। আবদুল আজিজ ফরিদপুর উপজেলার বালুঘাটা গ্রামের মৃত কায়েমুদ্দিন সরকারের ছেলে। পুলিশ জানায়, শনিবার রাত ১১টার দিকে ফরিদপুর  উপজেলার ধানুয়াঘাটা বাজার থেকে ১০/১৫ জনের একদল চরমপন্থী সন্ত্রাসী আবদুল আজিজকে অপহরণ করে পার্শ্ববর্তী ভাঙ্গুড়া উপজেলায় নিয়ে যায়। গতকাল সকাল ৭টার দিকে স্থানীয় লোকজন ভাঙ্গুড়া উপজেলার ভেড়ামারা সরকারি প্রাথমিক বিদ্যালয় মাঠে একটি মৃতদেহ দেখতে পেয়ে পুলিশে খবর দেয়। পুলিশ আবদুল আজিজের মৃতদেহ উদ্ধার করে থানায় নিয়ে যায়। পুলিশের ধারণা, চরমপন্থী দলের অভ্যন্তরীণ কোন্দলের জের ধরে হত্যার পর তাকে ওই স্থানে ফেলে রাখা হয়।